Návod pre používateľa Cyber-shot
Tlač
Úvodná strana > Zmena nastavení > Main Settings > GPS setting (len DSC-HX7V)

## GPS setting (len DSC-HX7V)

Overenie stavu triangulácie
Zabudovaný systém GPS a snímač smeru v tomto fotoaparáte získavajú údaje o polohe alebo smere snímania, pričom sa tieto údaje zaznamenávajú spolu s nasnímanými zábermi. Pomocou dodaného softvéru „PMB“ môžete preniesť fotografie a videozáznamy nasnímané spolu s údajmi o polohe a smere snímania do počítača a potom si ich môžete prezerať aj s mapou, na ktorej bude vyznačená poloha nasnímania. Podrobnosti nájdete uvedené v pomocníkovi „PMB Help“.

1. MENU (Settings) (Main Settings) [GPS setting] požadovaný režim

| On | Snímač smeru GPS je aktivovaný.
| Off | Snímač smeru GPS je deaktivovaný. Ak nechcete zaznamenávať údaje o polohe a smere, pre nastavenie GPS zvoľte [Off].

Príjem signálu GPS

- Správna triangulácia nie je možná vo vnútornom prostredí ani v blízkosti vysokých budov. Fotoaparát použite na otvorenom priestranstve vo vonkajšom prostredí, pričom ho znova zapnite.

- Ak sa ani po niekoľkých minútach nezobrazí ikona triangulácie, je možné, že sa nachádzate v oblasti, kde je príjem signálov GPS problematický alebo nemožný. Snímanie spustite tam, kde sa nachádzate, alebo prejdite na otvorené priestranstvo vonku. Ak snímate na mieste, kde sa nachádzate, nezaznamenajú sa žiadne údaje o polohe.

Poznámky

- Pri snímaní videozáznamov sa smer snímania nezaznamená.

- Údaje o polohe a smere sa nezaznamenajú v prípade, že sa videozáznam nasníma do vnútornej pamäte.

- Počas vzlietania a pristávania lietadla vypnite fotoaparát podľa pokynov posádky.

- GPS používajte v súlade s predpismi platnými na danom mieste a v danej situácii.

- Ak GPS používate po prvýkrát alebo po dlhšom čase, je možné, že získanie údajov o polohe bude trvať od niekoľkých desatín sekundy až do niekoľkých minút. Doba triangulácie sa môže skrátiť načítaním pomocných dát GPS. [Detaily]

- Údaje o smere snímania získané týmto fotoaparátom vyplývajú z magnetického severu (smeru, ktorý ukazuje ručička kompasu).

- Ak sa fotoaparát nachádza v tesnej blízkosti zdroja magnetického poľa alebo kovu, v snímači smeru sa môže vyskytnúť chyba. Ak je to možné, nepribližujte sa s fotoaparátom k zdrojom magnetického poľa ani ku kovom.

- Správny smer snímania sa nemusí zaznamenať ani zobraziť v nasledujúcich prípadoch:

- Blízko budovy, mostu pre chodcov, železného mostu, vozidla, kovovej veže

- Blízko elektrických prístrojov, ako sú televízor, reproduktor, chladnička, mobilný telefón, slúchadlá

- Blízko oceľového pracovného stola alebo oceľovej stoličky, atď.

- Ak sa tento fotoaparát namieri nahor, dôjde k nestabilite údajov o smere.

- Nezakrývajte prstom snímač GPS počas vyhľadávania satelitov GPS alebo triangulácie. Týmto sa zníži citlivosť snímača GPS a proces triangulácie môže zlyhať.

### Overenie stavu triangulácie

Tento indikátor sa mení podľa intenzity prijímaných signálov GPS, keď je systém GPS aktivovaný. Stav triangulácie sa dá overiť aj pomocou [Position Information]. [Detaily] Smer snímania si môžete overiť pomocou ikony smeru zobrazenej na displeji.

Stav triangulácie | Indikátory GPS | Stav príjmu signálov GPS
Vypnuté | Žiadny indikátor | [GPS setting] je nastavené na [Off], alebo sa vyskytla chyba.
Problematický |  | Fotoaparát nedokáže nájsť signály GPS, a preto nedokáže získať údaje o polohe. Fotoaparát použite na voľnom priestranstve.
Vyhľadávanie |  | Vyhľadávajú sa satelity GPS. Je možné, že triangulácia sa spustí po niekoľkých minútach.
Triangulácia |  | Fotoaparát prijíma signály GPS a dokáže získať údaje o polohe.

Smer snímania | Indikátory
Sever |
Západ |
Juh |
Východ |

Súvisiaca téma
Position Information (len DSC-HX7V)
GPS assist data (len DSC-HX7V)
Auto Clock ADJ (len DSC-HX7V)
Auto Area ADJ (len DSC-HX7V)
GPS (len DSC-HX7V)
Späť na začiatok