Návod pre používateľa Cyber-shot
Tlač
Úvodná strana > Preventívne opatrenia/Informácie o tomto fotoaparáte > Informácie o tomto fotoaparáte > GPS (len DSC-HX7V)

## GPS (len DSC-HX7V)

Tento systém umožňuje presne určiť vašu polohu na zemi. Satelity GPS sa nachádzajú na 6 obežných dráhach, 20 000 km nad zemou. Systém GPS pozostáva z minimálne 24 satelitov GPS.
Prijímač GPS prijíma rádiové signály zo satelitov a vypočítava presnú polohu prijímača na základe údajov o obežných dráhach a dobe prenosu signálov, atď.
Určenie polohy sa nazýva „triangulácia“. Prijímač GPS dokáže určiť zemepisnú šírku a zemepisnú dĺžku polohy po prijatí signálov z minimálne 3 satelitov.

- Keďže sa poloha satelitov GPS neustále mení, určenie polohy môže trvať dlhšie, prípadne sa môže stať, že prijímač nebude schopný určiť polohu vôbec, a to v závislosti od miesta a času použitia fotoaparátu.

- „GPS“ je systém na určenie zemepisnej polohy na základe triangulácie rádiových signálov zo satelitov GPS. Fotoaparát nepoužívajte na miestach, kde dochádza k blokovaniu alebo odrážaniu rádiových signálov, ako je napríklad tienisté miesto obklopené budovami alebo stromami, atď. Fotoaparát používajte pod otvorenou oblohou.

- Je možné, že sa údaje o polohe nebudú dať zaznamenať na nasledujúcich miestach alebo v nasledujúcich situáciách, v ktorých sa rádiové signály zo satelitov GPS nedostanú do fotoaparátu.

- V tuneloch, vo vnútornom prostredí alebo v tieni budov.

- Medzi vysokými budovami alebo v úzkych uliciach obklopených budovami.

- Na miestach pod zemou, na miestach obklopených hustými stromami, pod nadúrovňovým mostom, alebo na miestach, kde sa vytvárajú magnetické polia, ako napríklad blízko vysokonapäťových káblov.

- Blízko zariadení, ktoré vysielajú rádiové signály v rovnakom frekvenčnom pásme ako tento fotoaparát: blízko mobilných telefónov pracujúcich v pásme 1,5 GHz, atď.

Informácie o triangulačných chybách

- Ak bezprostredne po zapnutí fotoaparátu prejdete na iné miesto, je možné, že fotoaparátu bude trvať spustenie triangulácie dlhší čas v porovnaní s tým, keby ste zostali na rovnakom mieste.

- Chyba spôsobená polohou satelitov GPS
  Fotoaparát automaticky určí vašu momentálnu polohu na základe triangulácie po prijatí rádiových signálov minimálne z 3 satelitov GPS. Prípustná triangulačná chyba zo satelitov GPS je asi 10 m. V závislosti od prostredia danej polohy môže byť triangulačná chyba ešte väčšia. V takomto prípade vaša skutočná poloha nemusí zodpovedať polohe na mape na základe údajov GPS. Momentálne má satelity GPS na starosti Ministerstvo obrany Spojených štátov, a preto sa stupeň presnosti môže meniť zámerne.

- Chyba počas procesu triangulácie
  Fotoaparát pravidelne získava údaje o polohe. Medzi okamihom získania údajov o polohe a okamihom záznamu údajov o polohe na záber existuje nepatrná časová odchýlka, preto skutočne zaznamenaná poloha nemusí presne zodpovedať polohe na mape vyplývajúcej z údajov GPS.

Informácie o obmedzení používania GPS v lietadle

- Počas vzlietania a pristávania lietadla vypnite fotoaparát podľa pokynov posádky.

- Ak nechcete zaznamenávať údaje o polohe a smere, pre nastavenie GPS zvoľte [Off].

Informácie o ďalších obmedzeniach

- GPS používajte v súlade s predpismi platnými na danom mieste a v danej situácii.

Informácie o systéme zemepisných súradníc

- Používa sa systém zemepisných súradníc „WGS-84“.

Späť na začiatok